Diari Oficial de la Generalitat Valenciana


Sumari del DOGV 6437, del 13-01-2011 (2010/13858)

Resolució de 2 de desembre de 2010, de la Conselleria d'Infraestructures i Transport, per la qual s'aprova la renúncia de la realització del contracte de suport a la direcció d'obra d'accés des de l'antiga N-225 (CV-183) a la franja litoral. Castelló. Expedient número 2009/09/0070.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6437

Data del DOGV
:   13-01-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/13553


Data del document
:   02-12-2010

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Resolució de 2 de desembre de 2010, de la Conselleria d'Infraestructures i Transport, per la qual s'aprova la renúncia de la realització del contracte de suport a la direcció d'obra d'accés des de l'antiga N-225 (CV-183) a la franja litoral. Castelló. Expedient número 2009/09/0070. [2010/13912]  
Vista la proposta del director general d'Obres Públiques, de 18 de novembre de 2010, relativa a la renúncia de la realització del contracte de suport a la direcció d'obra d'accés des de l'antiga N-225 (CV-183) a la franja litoral. Castelló, i de conformitat amb els següents  
Vist que, amb data 14 d'octubre de 2009, va ser aprovat pel conseller d'Infraestructures i Transport l'expedient de contractació i la despesa de l'expedient de referència, i es disposa l'obertura del procediment obert per a l'adjudicació.  
Vist que els dies 24 i 27 de novembre es va constituir les mesa de contractació per a l'obertura dels documents aportats en el sobre 1 i 2, respectivament.  
Vist que, d'acord amb l'informe del cap de la Divisió de Carreteres, se'ns sol·licita l'anul·lació de l'expedient per raons d'interés públic, ateses les limitacions pressupostàries i donat que no es podran contractar les obres.  
Atés l'article 194 de la Llei 30/2007, de 30 d'octubre, de Contractes del Sector Públic, que establix que «...l'òrgan de contractació té la prerrogativa d'interpretar els contractes administratius, resoldre els dubtes que oferisca el seu compliment, modificar-los per raons d'interés públic, acordar-ne la resolució i determinar-ne els efectes».  
Atés l'article 139 de l'esmentada Llei 30/2007, de 30 d'octubre, de Contractes del Sector Públic, que establix en el punt primer que per al cas en què l'òrgan de contractació renuncie a subscriure un contracte per al qual haja efectuat la convocatòria corresponent ho notificarà als candidats o licitadors.  
Atés que en este mateix article, en el punt segon, s'establix que la renúncia a la realització del contracte únicament podrà acordar-se per l'òrgan de contractació abans de l'adjudicació, i s'haurà de compensar els candidats o licitadors per les despeses en què hagueren incorregut, en la forma prevista en l'anunci o en el plec, o d'acord amb els principis generals que regixen la responsabilitat de l'administració.  
Atés, i en el punt tercer s'afig, que només podrà renunciar-se a la realització del contracte per raons d'interés públic degudament justificades en l'expedient.   
Atés que el conseller d'Infraestructures i Transport és competent per a adoptar la present resolució en virtut de les facultats previstes en l'article 28 de la Llei 5/1983, de 30 de desembre, del Consell.  
A la vista dels antecedents de fet i fonaments jurídics, resolc:  
Únic  
Renunciar a la realització del contracte de suport a la direcció de l'obra d'accés des de l'antiga N-225 (CV-183) a la franja litoral, Castelló, a l'efecte del qual es tramitava l'expedient núm. 2009/09/70 pels motius exposats anteriorment.  
Contra la present resolució que posa fi al procediment administratiu es pot interposar recurs potestatiu de reposició davant del conseller en el termini d'un mes, comptador des de l'endemà de la notificació d'esta, d'acord amb el que establixen els articles 116.1 i 117.1 de la Llei 3/1999 d'Administracions Públiques i del Procediment Administratiu Comú o bé, recurs contenciós administratiu davant de la Sala Contenciosa del Tribunal Superior de la Comunitat Valenciana, en el termini de dos mesos, comptadors des de l'endemà de la notificació, de conformitat amb el que establix l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 2 de desembre de 2010.- El conseller d'Infraestructures i Transport: Mario Flores Lanuza.